**תצהיר סודיות לחתימת עובדי העירייה**

לכבוד

עיריית מודיעין עילית

כאן

שלום רב,

**הנדון: התחייבות לשמירת סודיות**

אני הח"מ \_\_\_\_\_\_\_\_ ת.ז. \_\_\_\_\_\_\_\_\_\_ מצהיר, מתחייב ומאשר בזאת כלפי עיריית מודיעין עילית (להלן: "**העירייה**") וכלפי כל מי מטעמכם כדלקמן:

# סודיות

## אני מתחייב לשמור בסודיות גמורה, לא לגלות, לא למסור לאחרים ולא לעשות כל שימוש, בין לצורך עצמי ובין לצורכי אחרים, בין בתקופת עבודתי בעירייה ובין בכל תקופה לאחר מכן, ללא מגבלת זמן ונסיבות, בכל מידע הקשור לעירייה או לתושביה, או לעובדיה, או לספקיה או באחרים הבאים במגע עמה, אשר הגיע או יגיע לידי או לידיעתי בתקופת עבודתי בעירייה או עקב עבודתי בעירייה או עבורה, או שנמסר או נתגלה לי על ידי העירייה, במישרין או בעקיפין, מתוך שמיעה, ראיה או עיון, לרבות מאחרים הקשורים עם העירייה או הבאים במגע עמה. האמור לעיל לא יחול לגבי מסירת מידע במסגרת ביצוע תפקידי כפי שיוחלט על ידי הממונים עלי בחברה.

## "מידע" – כהגדרתו בחוק הגנת הפרטיות, תשמ"א – 1981.

## להסרת ספק האמור במסמך זה בא להוסיף על כל חובה לשמירה על סודיות על פי כל דין ו/או כללי אתיקה ו/או מקצוע ולא לגרוע ממנה. ידוע לי כי הפרתה של חובה זו תהווה הפרה יסודית של חובותיי כלפי העירייה ופגיעה חמורה באמון, והעירייה תהא רשאית לפעול בכל דרך העומדת לרשותה על פי כל דין.

## עוד למען הסר ספק יובהר כי ידוע לי שאחריותי מכוח התחייבות זו חלה עליה גם מחוץ לכתליי העירייה וגם מעבר לשעות העבודה הרגילות.

## הריני מתחייב לפעול בהתאם להוראות חוק הגנת הפרטיות, תשמ"א-1981 והתקנות מכוחו, חוק המחשבים, תשנ"ה-1995, נהליי העירייה בנוגע לאבטחת מידע ושמירה על פרטיות, כפי שיובאו לידיעתי מעת לעת, וכל הוראת דין והנחיה אחרת, שיובאו לידיעתי על ידי העירייה.

## כמו כן, אני מתחייב כי אם אקבל רשות להשתמש במאגרי המידע של העירייה, אעשה זאת אך ורק לצורך מתן השירותים לעירייה, ובהסכמה מפורשת בכתב מטעם העירייה.

## **אני מצהיר בזה שידוע לי, כי אי מילוי התחייבויותיי הנ"ל מהווה עבירה על פרק ז', סימן ה, לחוק העונשין, התשל"ז – 1977 וכי אהיה צפוי לעונשים הקבועים בחוק בגין אי מילוי ההתחייבויות.**

## מיד עם סיום עבודתי בעירייה מכל סיבה שהיא אני מתחייב להחזיר לעירייה את כל המידע שברשותי לרבות כל מסמך ונתונים המצויים באמצעי עיבוד ואגירת נתונים, ככל שמצויים, ולרבות חומר שהוכן על ידי במהלך עבודתי בעירייה וזאת מבלי להשאיר בידי כל העתק, צילום, תעתיק, שחזור או כל צורה אחרת של אגירת מידע, בכל דרך שהיא, מהמידע או מכל חלק ממנו או בקשר לכל פרט הנוגע אליו.

# כללי

## אני מצהיר כי מילוי התחייבויותיי על פי כתב התחייבות זה, העסקתי על ידי העירייה והשימוש בידע ובכישורים שברשותי אינם מפרים ולא יפרו כל הסכם או התחייבות אחרים לשמירת סודיות שאני צד להם או שהייתי צד להם קודם להעסקתי על ידי החברה, וכי לא התקשרתי ולא אתקשר בכל הסכם בע"פ או בכתב הסותר את האמור לעיל בכתב התחייבות זה.

## האמור במסמך זה מתייחס לעבודתי בעירייה ועבור כל גוף הקשור אליה.

## הנני מצהיר כי אני מבין את המשמעות המשפטית של ההתחייבות המפורטת לעיל, ועל כן אני מוותר בזאת על כל טענה ו/או תביעה כנגד העירייה בהתאם לאמור בכתב התחייבות זה.

**ולראיה באתי על החתום ביום \_\_\_\_\_\_\_\_\_\_\_\_\_\_**

שם העובד \_\_\_\_\_\_\_\_\_\_\_\_\_\_\_\_\_\_\_\_\_

חתימת העובד \_\_\_\_\_\_\_\_\_\_\_\_\_\_\_\_\_\_

מספר ת.ז. \_\_\_\_\_\_\_\_\_\_\_\_\_\_\_\_\_\_\_\_\_